2.+Arvo+ja+arvoitus

Potilaan oikeudet
Potilaan oikeudet määritellään laissa potilaan asemasta ja oikeuksista. [|Laki potilaan asemasta ja oikeuksista 785/1992 (Finlex)] Laki koskee **julkisia** ja **yksityisiä** terveydenhuollon toimintayksiköitä sekä sosiaalihuollon laitoksissa, esimerkiksi **vanhainkodeissa**, annettavia terveydenhuollon palveluja. Lähde 8.2.2012: http://www.stm.fi/sosiaali_ja_terveyspalvelut/asiakkaanoikeudet/terveydenhuolto
 * **Potilaan oikeuksia ovat** ||
 * **Hoidon laatu** || * Oikeus laadultaan hyvään terveyden- ja sairaanhoitoon. ||
 * **Kohtelu** || * Oikeus hyvään kohteluun, niin että potilaan ihmisarvoa, vakaumusta ja yksityisyyttä kunnioitetaan.
 * Potilaan **äidinkieli**, **yksilölliset** tarpeet ja **kulttuuri** otetaan mahdollisuuksien mukaan huomioon hoidossa ja kohtelussa.
 * Terveyspalveluja on annetta **yhdenvertaisesti** siten, ettei ihmisiä aseteta eri asemaan esimerkiksi iän, terveydentilan tai vammaisuuden perusteella. Hoitoa on saatava yhdenvertaisesti asuinkunnasta riippumatta. ||
 * **Itsemääräämisoikeus** || * Hoito tapahtuu **yhteisymmärryksessä** potilaan kanssa. Hoidon aloittamiseksi hankitaan aina kun mahdollista potilaan tai hänen laillisen edustajansa, lähiomaisensa tai muun läheisensä **suostumus**. [|Jos täysi-ikäinen potilas ei kykene päättämään hoidostaan (Sosiaali- ja terveysalan lupa- ja valvontavirasto Valvira)]
 * **Alaikäisen potilaan mielipide** hoitotoimenpiteeseen otetaan huomioon silloin, kun alaikäinen on kyllin kehittynyt sen ilmaisemaan. Alaikäisen kehitystason arvioi lääkäri tai muu terveydenhuollon ammattihenkilö.
 * **Alaikäisen huoltajalla ei ole oikeutta kieltää** hoitoa, jota tarvitaan alaikäisen henkeä tai terveyttä uhkaavan vaaran torjumiseksi. ||
 * **Tietojen antaminen potilaalle** || * Potilaalle **annetaan tiedot** hänen terveydentilastaan, hoidon merkityksestä, eri hoitovaihtoehdoista ja niiden vaikutuksista sekä muista hänen hoitoonsa liittyvistä seikoista.
 * Potilas saa **tutustua** hänestä talletettuihin tietoihin ja pyytää virheellisten tietojen **korjaamista**.
 * Hoitoa **jonottamaan** joutuvalle ilmoitetaan hoitoon pääsyn ajankohta. ||
 * **Hoitosuunnitelma** || * Potilaalle on tarvittaessa laadittava hoitosuunnitelma. ||
 * **Valittaminen: potilaan oikeusturvakeinot** || * Hoitoonsa tai siihen liittyvään kohteluun tyytymätön voi tehdä **muistutuksen** terveydenhuollon toimintayksikössä terveydenhuollosta vastaavalle johtajalle tai **kantelun** terveydenhuollon valvonnasta vastaaville viranomaisille.
 * Terveydenhuollon toimintayksiköllä on potilasta avustava **potilasasiamies**, joka antaa potilaalle tietoa tämän oikeuksista ja avustaa tarvittaessa potilasta esimerkiksi muistutuksen tekemisessä ||

LÄÄKÄRIN EETTISET OHJEET
//Hyväksytty Lääkäriliiton valtuuskunnan kokouksessa 6.5.1988// Lääkäriksi ryhtynyt henkilö on ottanut hoitaakseen suuren ja vaativan tehtävän. Tästä tehtävästä hän ei voi suoriutua, ellei hänellä ole perusteellisten tietojen ohella vakavaa halua noudattaa lääkärin ammatin harjoittajan vuosituhansien ajan tunnustamia eettisiä velvoituksia. Hän saavuttaa toiminnassaan luottamusta persoonallisuutensa, tietojensa ja ammattitaitonsa perusteella. Näiden periaatteiden mukaisesti on Suomen Lääkäriliiton valtuuskunta hyväksynyt lääkäreiden noudatettaviksi ammattia harjoittaessaan seuraavat ohjeet:

I
Lääkärin velvollisuutena on suojata ihmiselämää ja lievittää kärsimystä. Hänen tulee pitää päätavoitteenaan edistää terveyttä ja sen saavuttamista.

II
Lääkärin tulee palvella kanssaihmisiään lähimmäisenrakkauden mukaisesti sekä osoittaa käyttäytymisellään ja toiminnallaan olevansa tehtävän vaatiman luottamuksen ja kunnioituksen arvoinen. Lääkärin ei pidä koskaan osallistua kidutukseen, kuolemanrangaistuksen täytäntöönpanoon tai muuhun epäinhimilliseen toimintaan tai sellaisen valmisteluun.

III
Lääkärin tulee kohdella potilaitaan tasa-arvoisina, eikä hän saa antaa rodun, uskonnon, poliittisten mielipiteiden tai yhteiskunnallisen aseman vaikuttaa toimintaansa heitä kohtaa.

IV
Lääkäri älköön käyttäkö arvovaltaansa siten, että potilaan oikeus määrätä itsestään joutuu uhanalaiseksi. Silloinkin kun potilas ei pysty ilmaisemaan tahtoaan, on lääkärin velvollisuutena toimia potilaan parhaaksi. Jos lääkäri joutuu tutkimus- tai hoitopäätöksissään toimimaan potilaan tahdosta riippumatta, on päätösten aina perustuttava lääketieteellisiin syihin.

V
Lääkärin tulee pitää yllä ja kartuttaa tietojaan ja taitojaan, ja hänen tulee suositella vain lääketieteellisen tiedon ja kokemuksen perusteella tehokkaina ja tarkoituksenmukaisina pidettyjä tutkimuksia ja hoitoja.

VI
Jos lääkäri toivoo potilaansa osallistuvan lääketieteelliseen tutkimukseen, jossa poiketaan tilan normaalista tutkimuksesta tai hoidosta, on lääkärin saatava tähän potilaalta suostumus, jonka potilas on painostamatta antanut vapaasta tahdostaan, tutkimuksesta ja sen aiheuttamista lisärasituksista ja riskeistä perillä ollen. Tutkimuksessa on noudatettava yleisesti hyväksyttyjä tutkimustyötä koskevia julistuksia ja viranomaisten ohjeita.

VII
Lääkärin tulee noudattaa vaitiolovelvollisuutta ja myös kehottaa alaisiaan sitä noudattamaan.

VIII
Lääkäri ei saa tavoitella perusteetonta aineellista etua. Hänen tulee hoitaa potilasta tämän avuntarpeen mukaan ja soveltaa palkkionsa suoritetun työn mukaan.

IX
Todistuksia ja lausuntoja antaessaan lääkärin tulee muistaa olevansa puolueeton todistaja ja asiantuntija, jonka lausunnon on perustuttava huolellisen tutkimuksen antamiin objektiivisiin havaintoihin ja niiden kriittiseen arviointiin sekä muihin tosiseikkoihin, jotka lääkäri on saanut tietoonsa.

X
Julkisessa esiintymisessään lääkärin tulee noudattaa tarkkaa harkintaa ja välttää itsensä tehostamista. Ilmoittelussaan lääkärin tulee noudattaa lääkäreitä ja lääkärinpalveluja koskevia ilmoitteluohjeita.

XI
Lääkärin tulee pysyä erillään sellaisesta sairaanhoidosta, jossa hänellä ei ole vapautta toimia velvollisuuksiensa ja näissä ohjeissa esitettyjen periaatteiden mukaisesti. Päivitetty 29.9.2005 klo 13:32 lähde 8.2.2012: http://www.laakariliitto.fi/etiikka/liiton_ohjeet/eettinen_ohje.html


 * POHDI LIHAVUUTEEN LIITTYVIÄ EETTISIÄ NÄKÖKULMIA**

Yleisiä eettistä pohdintaa edellyttäviä kysymyksiä:
 * Onko ihmisellä oikeus olla lihava vai onko kaikila velvollisuus laihtua?
 * Onko lihavuus yksityisasia?

Vanhemmat ja perhe
 * Minkälaisen esimerkin ylipainoiset vanhemmat antavat lapselleen?
 * Vanhempien syyllistäminen. Onko vastuullista antaa lapsen lihoa ja hankkia lapselle lihottavaa ruokaa?

Koulu ja työelämä
 * Syyllistääkö opetus ylipainoisia? Kiusataanko ja sallitaanko kiusaus?
 * Saako ylipainon ansiosta vapautuksen liikuntatunneista? Uintitunneilta?
 * Voiko lihava valita haluamansa ammatin?
 * Syrjitäänkö lihavaa työnhaussa? Vaikuttaako ulkonäkö työpaikansaantiin?

Terveydenhuolto
 * Onko ylipaino sairaus? Onko lihavuus terveydenhuollon määrittämää?
 * Onko oikein käyttää yhteiskunnan varoja ylipainosta aiheutuvien sairauksien hoitoon? Vai pitäisikö lihavien maksaa omasta hoidostaan itse?

Yhteiskunta
 * Yhteiskunta suosii laihuutta, lihavia pidetään epäonnistuneina ihmisinä, jotka eivät hallitse itseään ja ruokahaluaan
 * Kuluttamista suosiva kulttuuri ja elintarviketeollisuuden voimakas vastavoima
 * Laihdutukseen liittyvien tuotteiden markkinointi on arvelluttavaa
 * Epäterveelliset ruoat ovat edullisempia kuin terveelliset
 * Monet yhteiskunnalliset päätökset ja toimenpiteet lisäävät mahdollisuutta ylipainon kertymiselle

Media
 * Luoko media kuvan normiruumiista? Mikä on media vastuu?
 * Kertooko media lihavuudesta yksipuolisesti? Miksi kukaan ei puhu laihduttamisen riskeistä?
 * Lihavuuteen yhdistetään stereotyyppisiä ajatuksia. Lihaville nauretaan: lihavat huumorin ja viihteen kohteena.